สุดยอด! “โปรเม” สร้างประวัติศาสตร์ ผงาดคว้าแชมป์แอลพีจีเอทัวร์ 3 รายการติด
"โปรเม" เอรียา จุฑานุกาล ผงาดคว้าแชมป์กอล์ฟแอลพีจีเอ ทัวร์ รายการ "วอลวิค แชมเปียนชิพ 2016" ที่สนามทราวิส พอยต์ คันทรี คลับ รัฐมิชิแกน สหรัฐอเมริกา พาร์ 72 เป็นแชมป์รายการที่ 3 หลังจากเพิ่งคว้าแชมป์ โยโกฮามา ไทร์ แอลพีจีเอ คลาสสิก และแชมป์ คิงส์มิลล์ แชมเปี้ยนชิพ มาครองได้ก่อนหน้านี้
30 พ.ค. 2559

“โปรเม” เอรียา จุฑานุกาล ผงาดคว้าแชมป์กอล์ฟแอลพีจีเอ ทัวร์ รายการ “วอลวิค แชมเปียนชิพ 2016” ที่สนามทราวิส พอยต์ คันทรี คลับ รัฐมิชิแกน สหรัฐอเมริกา พาร์ 72 สร้างประวัติศาสตร์เป็นคนไทยคนแรกที่ได้แชมป์แอลพีจีเอ ทัว ต่อเนื่อง 3 รายการ โดยก่อนหน้านี้ได้คว้าแชมป์ “โยโกฮามา ไทร์ แอลพีจีเอ คลาสสิก” และ “แชมป์ คิงส์มิลล์ แชมเปี้ยนชิพ” มาครอง
โดย “โปรเม” เก็บ 5 เบอร์ดีได้ในหลุมที่ 6, 13, 14, 16 และ 17 ไม่เสียโบกี้เลย ตีเข้ามา 5 อันเดอร์พาร์ 67 สกอร์รวม 14 อันเดอร์พาร์ 274 ทิ้งห่าง คริสตินา คิม โปรสาวเจ้าถิ่นถึง 5 สโตรก คว้าแชมป์รายการนี้ไปครองได้สำเร็จ ขณะที่อันดับโลกมีสิทธิขยับมาติด 5 อันดับสูงสุดของโลกแล้ว
…
 
สรุปผลการแข่งขันกอล์ฟแอลพีจีเอ ทัวร์ รายการ วอลวิค แชมเปี้ยนชิพ 2016 ชิงเงินรางวัลรวม 1.3 ล้านเหรียญสหรัฐฯ (ราว 46.8 ล้านบาท) ที่สนาม ทราวิส พอยท์ คันทรี คลับ ระยะ 6,709 หลา พาร์ 72 ที่ แอนน์ อาร์เบอร์, มิชิแกน, สหรัฐอเมริกา หลังจบการแข่งขันรอบสาม เมื่อวันอาทิตย์ที่ 29 พ.ค. ที่ผ่านมา
1. (-15) 273 – เอรียา จุฑานุกาล (ไทย) 65-68-73-67
2. (-10) 278 – คริสติน่า คิม  64-71-72-71
3. (-9) 279 – บรู๊ค เอ็ม เฮนเดอร์สัน (แคนาดา) 72-67-72-68, เจสซิก้า คอร์ด้า 72-65-70-72
5. (-8) 280 – เบเลน โมโซ่ (สเปน) 72-68-70-70
6. (-7) 281 – เล็กซี่ ธอมป์สัน 74-68-72-67, อซาฮาร่า มูนยอซ (สเปน) 69-69-74-69, มาริน่า อเล็กซ์ 68-67-75-71, คิม เฮียว จู (เกาหลีใต้) 71-68-70-72
10. (-6) 282 – แองเจล่า สแตนฟอร์ด 71-70-72-69